**Ενότητα 9: «Η Καλλιπάτειρα»**

Κατά το δρόμο προς την Ολυμπία βρίσκεται ένα βουνό απόκρημνο, με ψηλούς βράχους, που ονομάζεται Τυπαίο. Σε αυτό υπάρχει νόμος να πετούν τις γυναίκες από την Ηλεία, αν συλληφθούν επ’ αυτοφώρω να έχουν έρθει στους ολυμπιακούς αγώνες ή και γενικά να έχουν περάσει κατά τις απαγορευμένες γι’ αυτές μέρες τον Αλφειό. Ούτε και λένε ότι πιάστηκε καμία, παρά μόνο η Καλλιπάτειρα, η οποία αποκαλείται από κάποιους και Φερενίκη. Αυτή επειδή είχε πεθάνει νωρίτερα ο άνδρας της, αφού μεταμφιέστηκε πλήρως σε άντρα γυμναστή, έφερε στην Ολυμπία το γιο της για να αγωνιστεί. κι ενώ νικούσε ο Πεισίροδος, καθώς πηδούσε πάνω από το φράκτη στον οποίο έχουν περιορισμένους τους γυμναστές, ξεγυμνώθηκε. Κι αφού αποκαλύφθηκε ότι ήταν γυναίκα, την αφήνουν ατιμώρητη, αποδίδοντας σεβασμό και στον πατέρα και στ’ αδέλφια της και στο παιδί της – είχαν όλοι αυτοί ολυμπιακές νίκες – και έκαναν νόμο στο εξής για τους γυμναστές να μπαίνουν γυμνοί αυτοί στον αγώνα.

Λεξιλόγιο

|  |  |
| --- | --- |
| ὁ Ὀλύμπιος –ία –ιον (β’κλιτο επίθ.)  | ὁ ἀδελφός-οῦ (β κλ.)ἡ ὁδός –οῦ (β κλ.) |
| **τό ὄρος** (γ κλ.)-ὄρους -ὄρει -ὄρος -ὄροςτά ὄρη - **τῶν ὀρέων-**ὄρεσι - ὄρη -ὄρη | ἡ πέτρα –ας (α κλ.)ὁ-ἡ ἀζήμιος, τό ἀζήμιον (β’κλιτο επίθ.)  |
| ὁ ὑψηλός – ή – όν (β’κλιτο επίθ.)  τό Τυπαῖον – αίου (β κλ.) | ὁ - ἡ ἀπότομος, τό ἀπότομον (β’κλιτο επίθ.)  |
| ὁ Ἠλεῖος-Ἠλεία -Ἠλεῖον (β’κλιτο επίθ.)  | καλοῦμαι = ονομάζομαι |
| **ἡ γυνή**(γ κλ.) –γυναικός – γυναικί –γυναῖκα –γύναι γυναῖκες–γυναικῶν–γυναιξί- γυναῖκας –γυναίκεςἡ Καλλιπάτειρα-είρας(α κλ.) | ἀπαγορεύομαι -ἀπηγορευόμην - ἀπαγορεύσομαι & ἀπορρηθήσομαι – ἀπηγορεύθην & ἀπερρήθην -ἀπείρημαι -ἀπειρήμην**ὁ ἀγών** -ῶνος (γ κλ.) |
| ὁ γυμναστής –οῦ (α κλ.) | **ὠθῶ** =σπρώχνω >ώθηση, "ωστικό κύμα" |
| φωρῶμαι = συλλαμβάνομαι επ ΄αυτοφώρω, αποκαλύπτομαι**ἀνήρ**-ἀνδρός(γ κλ.) | **ἁλίσκομαι**=συλλαμβάνομαι, κυριεύομαι (>άλωση, ευάλωτος, αιχμάλωτος, είλωτας) |
| **ἡ νίκη** –αἱ νῖκαι (α κλ.) | ὁ γυμνός –ή –όν (β’κλιτο επίθ.)  |
| **ἄγω** - ἦγον -ἄξω - ἤγαγον -ἀγήοχα & ἦχα - ἠγηόχειν | ὁ υἱός –τοῦ υἱοῦ και τοῦ υἱέος έξ-εικάζω = μεταμφιέζομαι>εικόνα |
| τό ἔρυμα –ατος (γ κλ.) =φράκτης **νέμω** =μοιράζω (>διανέμω, απονέμω, κατανέμω, διανομή, απονομή, κατανομή, νομίζω, νόμισμα, νομός, νόμος, νομικός, αδιανέμητος, νομαδικός | ἀπολαμβάνομαι –ἀπελαμβανόμην – ἀποληφθήσομαι -ἀπελαβόμην & ἀπελήφθην – ἀπείλημμαι – ἀπειλήμμην =περιορίζομαι |

**Πρώτο παράλληλο κείμενο**

Η Φερενίκη έφερνε το γιο της στους Ολυμπιακούς αγώνες για να αγωνιστεί. Επειδή όμως την εμπόδιζαν οι Ελλανοδίκες να δει τον αγώνα, αφού παρουσιάστηκε ενώπιον των αρχών, υπερασπίστηκε τον εαυτό της λέγοντας ότι είχε πατέρα Ολυμπιονίκη και τρεις αδερφούς και η ίδια γιος αγωνιστή των Ολυμπιακών αγώνων. και υπερνίκησε την εκκλησία του δήμου και το νόμο που απέκλειε τις γυναίκες από την παρακολούθηση των αγώνων και είδε τους Ολυμπιακούς.

Άσκηση: α) *διαβᾶσαι*: από ποιο ρήμα προέρχεται, ποια τα παράγωγα ουσιαστικά, β) *ἤγαγεν*: βρείτε ομόρριζες λέξεις, απλές και σύνθετες